I dag finnes det datamaskiner over alt rundt oss. Fra PCer til smarttelefoner endrer de
måten vi lever våre liv. Men har du noensinne spurt deg selv, "Hva ER egentlig en datamaskin?"
En datamaskin er en elektronisk enhet som behandler informasjon eller "data". Datamaskinen ser
data som 1-tall og nuller, men vet hvordan de skal settes sammen til mer komplekse ting, som for eksempel et fotografi,
en film, en web-side, et spill og mye annet. Datamaskiner bruker en kombinasjon av maskinvare og
programvare. Maskinvare er alle fysiske deler av datamaskinen, både de som er inne i kabinettet
og de eksterne delene, som skjerm og tastatur. Programvare er
et sett av instruksjoner som forteller maskinvaren hva den skal gjøre, for eksempel en web-leser, musikk-spiller
eller tekstbehandler. Når folk flest sier "datamaskin" mener de
en personlig datamaskin. Det kan være en stasjonær PC, eller en bærbar PC, som
grunnleggende har de samme egenskapene, men i en mer portabel innpakning.
Det finnes to hovedkategorier av personlige datamaskiner; PC og Mac. PC-er er mest vanlig.
Det er mange forskjellige firma som lager dem og de leveres vanligvis med Microsoft
Windows operativsystem. Mac, eller Macintosh-maskiner, lages alle av samme firma - Apple
- og de leveres med Mac OS X operativsystem.
Datamaskiner finnes i manga andre fasonger og størrelser. Mobiltelefoner, nettbrett, spill-konsoller og
til og med TVer har innebygde datamaskiner selv om de kanskje ikke kan gjøre alt det en stasjonær eller en
bærbar PC kan gjøre. Det er også en annen type datamaskiner som spiller
en viktig rolle i våre liv: servere. En server leverer informasjon til andre datamaskiner
i et nettverk. Faktum er at hver gang du bruker Internett er det web-servere som leverer web-
sidene du ønsker å se på din datamaskin. Servere brukes også i mange kontorer for å lagre
og dele filer. Som du ser finnes det mange ulike typer
datamaskiner der ute og de påvirker våre liv på flere måter.